Vahtra-noolöölane

Vahtra-noolöölane (Acronicta aceris) on öölaste sugukonda kuuluv liblikaliik. Ta on levinud peaaegu üle kogu Euroopa. Levila ulatub lõunas kuni Marokoni ja idas Kesk-Aasiasse.

Välimus ja käitumine
Liblika hele- kuni tumehallid esitiivad on kaetud ebaselge tumeda mustriga. Tagatiivad on valged, vahel tumedate triipudega äärtes. Tiibade siruulatus on 35–45 mm.Acronicta aceris www.naturespot.org.uk. Kasutatud 23.02.2016 Valmikud on öise eluviisiga ning neid meelitavad kohale valgus ja suhkur.The Sycamore www.phegea.org. Kasutatud 23.02.2016

Erinevalt valmikust on vahtra-noolöölase röövik väga silmapaistev ja kergesti eristatav. Tema roosa keha on paksult kaetud kollaste ja oranžide karvakestega. Seljal on reas mustade äärtega valged laigud. Pea ja jalad on mustad ning otsmikul on kollane kolmnurk. Rööviku toidutaimedeks on erinevad vahtraliigid, samuti harilik hobukastan (Aesculus hippocastanum), suurelehine pärn (Tilia platyphyllos), mooruspuu, ja harilik tamm (Quercus robur).The Sycamore (Acronicta aceris) ukmoths.org.uk. Kasutatud 23.02.2016 Vaatamata oma erksale värvusele ei ole röövik mürgine, kuid pikaajalisel kokkupuutel võib siiski nahaärritust põhjustada.

Vahtra-noolöölane talvitub nukuna, enamasti puukoore all, kuid ka lehekõdus ja samblas.Acronicta aceris (Linnaeus, 1758) www.pyrgus.de. Kasutatud 23.02.2016 Lendamas võib teda näha juunist augustini. Elutseb nii parkides, aedades kui ka metsas.

Alamliigid
Acronicta aceris aceris (Euroopa)
Acronicta aceris taurica (Küpros)
Acronicta aceris judaea (Levant)

Viited

Selles artiklis on kasutatud ingliskeelset artiklit :en:Sycamore (moth) seisuga 23.02.2016.

 Välislingid 


Kategooria: Öölased
Kategooria:Eesti liblikalised